Stefnt að áframhaldandi traustum rekstri Borgarbyggðar Fjárhagsáætlun Borgarbyggðar fyrir árið 2014 var samþykkt eftir aðra umræðu á fundi sveitarstjórnar sl. fimmtudag . Þar kemur fram að rekstarniðurstaða verður jákvæð , skuldir halda áfram að lækka og sköttum og þjónustugjöldum er að mestu haldið óbreyttum . Álagningaprósenta fasteignaskatts og lóðaleigu er óbreytt , sömuleiðis öll gjöld er tengjast félagsþjónustu , grunn - , leik - og tónlistarskólum sem og æskulýðs - og tómstundamálum . Auknu fjármagni verður varið til viðhalds eigna , gatna og gangstétta og áætlað er að verja um 150 milljónum í nýjar framkvæmdir og fjárfestingar . Þær verða fjármagnaðar með handbæru fé og langtímaláni að upphæð 70 milljónir kr . Eignir sveitarfélagsins eru áætlaðar í árslok 2014 að andvirði 6.094 milljónir króna . Heildartekjur sveitarsjóðs Borgarbyggðar og B-hluta fyrirtækja eru áætlaðar 2.967 milljónir króna á árinu 2014 en rekstrarútgjöld án fjármagnsliða 2.716 milljónir kr . Framlegð sveitarfélagsins verði því um 13% . Fjármagnsgjöld er áætluð 242 milljónir kr . Samantekin rekstrarniðurstaða Borgarbyggðar á árinu 2013 verður samkvæmt fjárhagsáætluninni jákvæð um níu milljónir króna . Skuldaviðmið Borgarbyggðar verður samkvæmt áætlun 128% í árslok 2014 . Heildarskuldir og skuldbindingar eru áætlaðar 4.559 milljónir í árslok 2014 . Afborganir langtímalána nema 225 milljónum og skuldir lækka um 63 milljónir á milli ára . Eigið fé sveitarfélagsins verður 1.532 milljónir kr. eða 25% . Á fundinum var samþykkt langtímaáætlun fyrir árin 2015 - 2017 . Jafnvægi verður í rekstri sveitarfélagsins samkvæmt langtímaáætlun og óverulegar breytingar á skuldastöðu þrátt fyrir að Borgarbyggð muni verja 400 milljónum til að endurbæta og byggja við húsnæði Grunnskólans í Borgarnesi .